Bergen Nasjonale Opera | Herman Friele til Den glade enke 2.0
Hopp til innhold
en no
Hjem
Program
Nyheter
Ditt besøk
Billettinformasjon
Akademi
Barn og unge
Om oss
Presse
Video
Herman Friele til Den glade enke 2.0
Tidligere ordfører, næringslivslederen Herman Friele, har takket ja til en rolle i forestillingen «Den glade enke 2.0» når den settes opp av Bergen Nasjonale Opera i Grieghallen.
Forestillingen «Den glade enke» har gått sin seiersgang på både teater- og opera-scener i mer enn 100 år, og denne våren skal den fremføres i en helt ny versjon samtidig som de gamle sangene er beholdt.
Kjent forretningsmann
- Karakteren som Herman Friele skal spille er en kjent og vellykket forretningsmann, sånn sett ikke veldig ulikt Friele selv, sier operasjef Eivind Gullberg Jensen, samtidig legger han raskt til:
- Her stopper også likheten, for mens Friele har forvaltet en århundrelang kaffetradisjon og vært en populær ordfører i Bergen, vil han her fremstille en som har slått seg opp innen svineproduksjon i Trøndelag.
Opprinnelig er handlingen i «Den glade enke» lagt til ambassademiljøet i Paris rundt 1905 da stykket også hadde urpremiere. I den nye versjonen har Bergen Nasjonale Opera gått sammen med Det Kongelige Teater i København om å lage en moderne versjon. Da forestillingen hadde premiere i på Det Kongelige Teater i høst ble handlingen lagt til et teater i Danmark, og tilsvarende foregår historien man kan se i Grieghallen i Bergen og i Trøndelag.
Skal være trønder
Herman Friele synes selv det var gøy å bli spurt.
- Dette var rett og slett en morsom overraskelse. Jeg har jo ofte vært publikum i både teater- og operaforestillinger, men har aldri tidligere deltatt og hadde heller ikke trodd jeg skulle bli spurt om noe slikt, forteller Friele.
Rollen Herman Friele skal spille er ikke mindre enn ektemannen til den glade enken, Hanna Glawari. Og selv om mesteparten av handlingen foregår i Bergen, er rollekarakteren hans fra Trøndelag.
- En ting er at jeg verken er operasanger eller skuespiller, men at jeg attpåtil skulle late som jeg var trønder krevde noe overtalelse fra operasjefens side, spøker Friele før han legger til:
- Jeg kjenner mange trivelige trøndere, så det skal gå veldig fint.
Og i denne sammenheng må det da også tilføyes at Friele ikke selv vil stå på scenen i Grieghallen, men være med i et nyhetsinnslag som viser han sammen med sin hustru i ulike livssituasjoner, som for eksempel da de giftet seg.
- Vi ønsket en kjent og populær forretningsmann som med en god porsjon selvironi kunne ikle seg denne rollen, og er veldig glade for at vårt førstevalg, Herman Friele, takket ja, han er rett og slett perfekt i denne rollen, sier operasjef Eivind Gullberg Jensen.
Les mer om Den glade enke 2.0
Spilleperiode: 01.04 - 01.04.2022
Den glade enke 2.0
- Grisegøy i Grieghallen, skriver NRKs anmelder og gir terningkast 5 til vår nye, bergenske versjon av Lehárs legendariske operette.
Les mer Overstått forestilling
Siste nyheter
Rett fra akademiet til proft opera-oppdrag
De seks unge solistene i «Trippel Mozart» ble alle headhuntet etter å ha deltatt i sommerakademiet Opera ved fjorden.
Med hjertet i Mozart
- Det er noe med melodiene og energien i musikken til Mozart som gjør den helt uimotståelig, sier pianist og toastmaster Frode Skag Storheim i Trippel Mozart på DNS i september.
- En enorm lettelse
- Jeg gleder meg til å komme tilbake til Bergen og synge Rusalka, forteller stjernesopranen Malin Byström.
Møt morgendagens operastjerner på Trippel Mozart
Fem unge stjerneskudd er klare for å bergta publikum med høydepunkter fra de mest kjente Mozart-operaene: Annika Beinnes, Markus Bjørlykke, Mikael Horned, Jacob Abel og Eva Langeland Gjerde
Tid for vern om kulturens institusjoner
Åpent brev til kulturminister Anette Trettebergstuen fra Bergen Nasjonale Opera, Musikkselskapet Harmonien og Edvard Grieg Korene.
Stipend til unge tenorer fra Vestlandet
Tenorene Ian Marcus Bjørsvik og Markus Bjørlykke ble lørdag kveld overrekt et stipend på 100 000 kroner hver fra GC Rieber Fondene, i samarbeid med Bergen Nasjonale Opera, til videre utvikling av deres talenter.
Nyhetsbrev / Siste nytt
Få nyheter om operaer og billetter først, video av vakre arier, gratis live stream, dybdemateriale, intervjuer, konkurranser, tilbud og mye mer - rett i innboksen! Vi sender ca 1 nyhetsbrev i måneden og deler aldri data.
Meld deg på
Bergen Nasjonale Opera produserer opera på et høyt internasjonalt nivå, fra fullsceniske operaer i Grieghallen til festivaler og konserter, med dirigenter, regissører og sangere i verdensklasse. Våre hovedsamarbeidspartnere er Bergen Filharmoniske Orkester og Edvard Grieg Kor.
Design and concept by KIND
© 2017 Bergen Nasjonale Opera. All rights reserved
Om oss
Bergen Nasjonale Opera
Styret, representantskap og stiftere
Årsberetninger, vedtekter og strategi
Kontakt oss
Personvern